Enstalasyon Transfòmasyon Vyann ak Volay yo:

Estrateji Kle pou Anpeche Enfeksyon COVID-19 nan mitan Anplwaye yo

CS 317047-E 06/04/2020

Vèsyon aksesib: https://www.cdc.gov/coronavirus/2019-ncov/community/organizations/meat-poultry-processing-workers-employers.html

cdc.gov/coronavirus

Patwon yo dwe evalye espas travay yo pou faktè ki ta ka ogmante risk pou pwopagasyon COVID-19. Itilize konsèy sou prevansyon ki 

annapre la yo pou elabore yon plan pou sante ak sekirite. Kominike souvan avèk otorite sante piblik yo onivo Eta ak/oswa onivo lokal

ansanm ak pwofesyonèl sekirite ak sante nan travay yo pou jwenn enfòmasyon aplikab ak ajou konsènan COVID-19 nan zòn ou an.

• Ankouraje bon ijyèn men. Bay aksè nan 

dlo k ap koule, savon, sèvyèt an papye, ak 

poubèl (poubèl ou pa oblije manyen si gen 

disponib). Fè anplwaye yo lave men yo

pandan omwen 20 segonn. Mete estasyon 

pou lavaj men oswa dezenfektan pou men 

nan plizyè kote. Bay dezenfektan pou men 

abaz alkòl ki gen omwen 60% alkòl ladan. 

• Ankouraje anplwaye ki malad yo 

rete lakay yo. Elabore règleman ki 

pèmèt anplwaye ki malad yo rete lakay 

yo san krent pou pèdi prim yo. Asire 

anplwaye yo okouran règleman sa yo 

epi yo konprann yo. Kolabore avèk 

pwofesyonèl medsin travay yo pou 

elabore règleman pou travayè ki ka gen 

plis risk anrapò ak COVID-19.

• Ankouraje anplwaye yo pou yo pratike 

distans sosyal. Espase tan brek yo ak lè pou rive ak 

pati. Mete rapèl vizyèl (mak ak siy sou planche yo) 

kote anplwaye yo ta ka rasanble, tankou zòn travay, 

zòn brek, vestyè kazye, koulwa oswa koridò yo, ak zòn 

antre ak sòti yo. Ankouraje anplwaye yo pou yo evite 

woulib machin ale retou nan travay. Si li nesesè pou 

pran woulib, limite kantite moun pou chak veyikil 

otank posib. Sa ka mande pou itilize plis veyikil. 

Ankouraje anplwaye ki nan yon kamyonèt oswa espas 

vwati pataje pou yo mete pwoteksyon figi an twal.

• Kenbe anplwaye yo omwen 6 pye 

distans youn ak lòt otank posib 

(ankouraje distans sosyal). Itilize 

baryè oswa klwazon fizik, diminye kantite 

anplwaye, oswa modifye pòs travay yo 

oswa pwosedi travay yo pou ogmante 

distans ant anplwaye yo. Ajoute estasyon 

pou ponntche antre/sòti, espase chèz yo 

nan chanm pou pran brek yo, epi ajoute 

tant deyò pou brek yo.

• Anvizaje bay pwoteksyon figi 

an twal ak/oswa ekran pou figi.

Asire ke yo mete pwoteksyon figi yo 

kòrèkteman (byen ajiste sou nen ak 

bouch). Bay pwoteksyon ki ka lave ki 

gen plizyè kouch twal. Ranplase yo 

lè yo mouye, sal, oswa kontamine. 

Pwoteksyon figi yo pa yon ranplasman 

pou PPE ki rekòmande oswa ki egzijib 

yo tankou respiratè oswa mask medikal yo. Fòme 

anplwaye yo sou fason pou mete ak wete PPE yo san yo 

pa kontamine tèt yo. Netwaye ak dezenfekte ekran pou 

figi yo apre chak peryòd travay si yo itilize yo. Asire 

ekran pou figi yo depase manton epi yo vlope toutotou 

bò figi yo. 

• Ogmante chak kilè netwayaj ak 

dezenfeksyon fèt epi asire gen bon 

sikilasyon lè nan espas pataje yo. 

Netwaye ak dezenfekte zouti oswa 

lòt ekipman yo omwen menm kantite 

fwa anplwaye yo chanje pòs travay. 

Dezenfekte sifas moun manyen souvan yo 

nan espas travay yo, nan chanm pou pran 

brek yo, ak nan otobis oswa kamyonèt 

lanavèt si yo itilize yo, nan fen chak peryòd travay oswa 

pi souvan. Reyoryante oswa retire vantilatè yo pou 

anpeche lè vante dirèkteman sot sou yon travayè pou 

ale sou yon lòt. Si yo retire vantilatè yo, patwon yo dwe 

pran dispozisyon pou anpeche danje chalè.

• Edike epi fòme anplwaye yo 

ak sipèvizè yo sou fason yo 

kapab diminye pwopagasyon 

COVID-19. Kouvri sijè tankou 

rete lakay ou lè ou malad, 

distans sosyal, fason pou mete 

pwoteksyon figi an twal yo, ak bon 

ijyèn men. Bay dokiman nan yon fòma 

ki fasil pou konprann ak nan lang ki 

apwopriye yo. CDC gen afich disponib 

pou telechaje.

• Evalye anplwaye yo pou sentòm COVID-19 

yo ka gen anvan yo antre nan espas travay 

la. Konsilte otorite sante yo onivo Eta ak lokal, 

ansanm pwofesyonèl medsin travay yo konsènan 

pwosedi depistaj yo. Voye anplwaye ki gen sentòm 

yo lakay yo touswit, ankouraje yo pou yo izole tèt 

yo lakay yo (si sa posib), ak pou yo kontakte yon 

founisè swen sante. Bay enfòmasyon konsènan 

kilè yo kapab retounen nan travay.